ᱨᱚᱦᱛᱚᱠ ᱦᱚᱱᱚᱛ

ᱨᱚᱦᱛᱚᱠ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱦᱚᱨᱤᱭᱟᱬᱟ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱟᱨ ᱫᱤᱞᱞᱤ ᱨᱮᱱᱟᱜ ᱮᱛᱚᱢ-ᱥᱟᱢᱟᱝ ᱯᱟᱦᱴᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱨᱮ ᱡᱤᱱᱫᱽ ᱦᱚᱱᱚᱛ ᱟᱨ ᱥᱚᱱᱤᱯᱟᱛ ᱦᱚᱱᱚᱛ, ᱥᱟᱶᱛᱮ ᱯᱟᱪᱮ ᱥᱮᱦᱮᱫ ᱨᱮ ᱦᱤᱥᱟᱨ ᱦᱚᱱᱚᱛ, ᱥᱤᱨᱥᱟ ᱦᱚᱱᱚᱛ ᱟᱨ ᱵᱷᱤᱣᱟᱱᱤ ᱦᱚᱱᱚᱛ ᱢᱮᱱᱟᱜᱼᱟ ᱾ ᱨᱚᱦᱛᱚᱠ ᱱᱟᱜᱟᱨ ᱫᱚ ᱚᱸᱰᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ 

ᱠᱷᱚᱸᱰ
ᱱᱚᱶᱟ ᱦᱚᱱᱚᱛ ᱨᱮ ᱵᱟᱨᱭᱟ ᱥᱚᱵ-ᱰᱤᱵᱷᱤᱡᱚᱱ ᱢᱮᱱᱟᱜᱼᱟ ᱺ ᱨᱚᱦᱛᱚᱠ ᱟᱨ ᱢᱮᱦᱟᱢ ᱾ ᱨᱚᱦᱛᱚᱠ ᱛᱚᱦᱥᱤᱞ ᱫᱚ ᱟᱨᱦᱚᱸ ᱯᱮᱭᱟ ᱜᱩᱴ ᱩᱛᱱᱟᱹᱣ ᱵᱽᱞᱚᱠ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱯ ᱦᱩᱭᱩᱜ ᱠᱟᱱᱟ ᱺ ᱨᱚᱦᱛᱚᱠ, ᱠᱟᱞᱟᱱᱚᱣᱨ ᱟᱨ ᱥᱟᱢᱯᱞᱟ ᱾ ᱢᱮᱦᱟᱢ ᱛᱚᱦᱥᱤᱞ ᱫᱚ ᱵᱟᱨᱭᱟ ᱜᱩᱴ ᱩᱛᱱᱟᱹᱣ ᱵᱽᱞᱚᱠ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱢᱮᱦᱟᱢ ᱟᱨ ᱞᱟᱠᱷᱟᱱ-ᱢᱟᱡᱽᱨᱟ ᱾ 
ᱠᱟᱹᱣᱰᱤᱭᱟᱹᱨᱤ
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱢᱩᱬᱩᱛ ᱠᱟᱹᱣᱰᱤ ᱟᱹᱨᱤ ᱫᱚ ᱪᱟᱥ ᱵᱟᱥ ᱠᱟᱱᱟ ᱾ ᱔᱒ᱹ᱑᱙% ᱦᱚᱲ ᱫᱚ ᱪᱟᱥ ᱵᱟᱥ ᱠᱟᱹᱢᱤ ᱨᱮ ᱫᱷᱩᱨᱟᱹᱣ ᱢᱮᱱᱟᱜ ᱠᱚᱣᱟ ᱾ ᱗ᱹ᱖᱘% ᱦᱚᱲ ᱫᱚ ᱠᱩᱴᱨᱤ ᱟᱨ ᱚᱲᱟᱜ ᱠᱟᱹᱨᱜᱟᱲ ᱨᱮ ᱟᱨ ᱥᱟᱨᱮᱡ ᱠᱚ ᱫᱚ ᱮᱴᱟᱜ ᱛᱮᱭᱟᱜ ᱠᱟᱹᱢᱤ ᱠᱚ ᱠᱟᱹᱢᱤ ᱠᱟᱱᱟ ᱾ ᱥᱮᱪᱮᱫ ᱟᱨ ᱵᱩᱜᱤ ᱦᱚᱲᱢᱚ (health) ᱫᱚ ᱥᱩᱵᱤᱫᱷᱟ ᱫᱚ ᱱᱟᱯᱟᱭ ᱜᱮᱭᱟ ᱾ ᱱᱚᱶᱟ ᱱᱟᱜᱟᱨ ᱨᱮ ᱡᱮᱜᱮᱛ ᱨᱮᱱᱟᱜ ᱟᱹᱭᱩᱨᱤᱭᱟᱹ ᱤᱥᱠᱨᱩᱯ (screw) ᱵᱮᱱᱟᱣ ᱥᱩᱵᱤᱫᱷᱟᱭ ᱟᱞᱟᱭᱮᱫᱼᱟ (host) ᱾ ᱱᱚᱸᱰᱮ ᱛᱳᱣᱟ ᱟᱨ ᱪᱤᱱᱤ ᱯᱷᱮᱠᱴᱨᱤ ᱢᱮᱱᱟᱜᱼᱟ ᱾ ᱱᱚᱶᱟ ᱱᱟᱜᱟᱨ ᱫᱚ ᱚᱱᱟ ᱴᱚᱴᱷᱟ ᱨᱮᱱᱟᱜ ᱞᱩᱜᱽᱲᱤ ᱟᱨ ᱥᱚᱱᱟ-ᱵᱟᱱᱟ ᱵᱮᱱᱟᱣ ᱛᱷᱟᱱ ᱠᱟᱱᱟ ᱾

ᱰᱮᱢᱚᱜᱽᱨᱟᱯᱷᱤᱠ

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱑,᱐᱖᱑,᱒᱐᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱥᱟᱭᱯᱨᱚᱥ (Cyprus) ᱫᱤᱥᱚᱢ ᱟᱨᱵᱟᱝ ᱡᱩᱢᱤᱫᱽ ᱯᱚᱱᱚᱛ (US state) ᱨᱮᱱᱟᱜ ᱨᱷᱚᱰᱮ ᱫᱷᱤᱯᱩ (Rhode Island) ᱨᱤᱱ ᱦᱚᱲ ᱥᱟᱶ ᱠᱚ ᱵᱟᱨᱟ ᱵᱟᱹᱨᱤᱜ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱠᱷᱚᱱ ᱱᱚᱶᱟ ᱫᱚ ᱔᱒᱙ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾   ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱑᱒ᱹ᱖᱑% ᱛᱟᱦᱮᱸ ᱠᱱᱟ ᱒᱐᱐᱑ ᱠᱷᱳᱱ ᱒᱐᱑᱑ ᱥᱟᱹᱦᱤᱛ ᱢᱩᱸᱫᱽ ᱨᱮ ᱾  ᱡᱟᱱᱟᱝ ᱡᱟᱹᱱᱤ ᱞᱮᱛᱮ  ᱘᱖᱘ ᱠᱩᱲᱤ ᱨᱮ ᱑᱐᱐᱐ ᱠᱚᱲ ᱢᱮᱱᱟᱜ ᱠᱚᱣᱟ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱐ᱹ᱔% ᱾

᱒᱐᱑ ᱥᱤᱧᱚᱛ ᱦᱚᱲ ᱞᱮᱠᱷᱟ ᱚᱠᱛᱚ ᱨᱮ ᱙᱕ᱹ᱕᱖% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱟᱨ ᱔ᱹ᱐᱔% ᱯᱚᱧᱡᱟᱵᱤ ᱯᱟᱹᱨᱥᱤ ᱟᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱛᱮ ᱠᱚ ᱵᱮᱵᱷᱟᱨᱮᱫ ᱛᱟᱦᱮᱸᱫ ᱾2011 Census of India, Population By Mother Tongue

ᱦᱚᱱᱚᱛ ᱨᱮᱱᱟᱜ ᱞᱮᱠᱷᱟᱜᱩᱴ ᱚᱛᱱᱚᱜ (geographical) ᱮᱨᱤᱭᱟ ᱨᱮᱱᱟᱜ ᱘᱓% ᱮᱨᱤᱭᱟ ᱫᱚ ᱪᱟᱥ ᱵᱟᱥ ᱮᱫᱟ ᱠᱚ ᱾ ᱢᱩᱬ ᱪᱟᱥ ᱞᱮᱠᱟᱛᱮ ᱜᱩᱦᱩᱢ, ᱪᱷᱚᱞᱟ, ᱟᱺᱠᱷ ᱟᱨ ᱵᱟᱡᱽᱨᱟ ᱮᱢᱟᱱ ᱦᱩᱭᱩᱜ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱢᱤᱫᱴᱟᱝ ᱜᱟᱱ ᱦᱚᱸ ᱥᱮᱨᱢᱟᱡᱟᱠᱽ ᱞᱤᱸᱡᱤᱱ ᱞᱮᱠᱟᱱ ᱡᱤᱭᱟᱹᱣ ᱜᱟᱰᱟ ᱫᱚ ᱵᱟᱹᱱᱩᱜᱼᱟ, ᱢᱮᱱᱠᱷᱟᱱ ᱟᱹᱰᱤᱜᱟᱱ ᱠᱮᱱᱟᱞ ᱠᱚ ᱫᱚ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ


 http://rohtakcity.com 


ᱛᱷᱚᱠ:ᱦᱚᱨᱤᱭᱟᱬᱟ ᱨᱮᱱᱟᱜ ᱦᱚᱱᱚᱛ ᱠᱚ